**Akcija mladih** (kratica: *AM*) je politička stranka osnovana 22. veljače 2005. u Lovranu. Sjedište stranke je u Rijeci. Stranka se zalaže za progresivna pitanja i pitanja vezana uz položaj mladih.

Povijest
--------

Akcija mladih djeluje od svog osnutka na područuju gotovo cijele Hrvatske, s aktivnim ograncima u većim gradovima kao šta su: Zagreb, Rijeka, Split, Pula, Zadar, Šibenik, Osijek, itd.

Akcija mladih je jedina stranka mladih u Hrvatskoj koja ima kontinuiran rad od svog osnutka 2005. do danas, te jedina stranka mladih u Hrvatskoj koja ima svoje zastupnike u lokalnim parlamentima.

Na izbornoj skupštini održanoj 4. rujna 2010. Akcija mladih je kao načela usvojila *Global Green Charter*, te nakon toga predala zahtjev za članstvom u Uniji Europskih zelenih stranaka.

Iako imenom i orijentacijom ne potpuno zelena stranka, Akcija mladih se u dosadašnjem djelovanju uglavnom isticala brigom za okoliš i zdravlje građana, te se suprotstavljala zagađivačima (mahom velikim korporacijama) i lokalnim političarima koji su zaobilazili zakone i propise kako bi pogodovali zagađivačima na štetu građana i okoliša.

Na Zelenoj akademiji održanoj u kolovozu 2011. na otoku Visu zaključeno je da je Akcija mladih najjača stranka zelenog predznaka u Republici Hrvatskoj te da ima više vijećnika u tijelima lokalne samouprave od svih registriranih zelenih stranaka zajedno.

Sudjelovanje na izborima
------------------------

U Lovranu Akcija mladih osvaja 11% glasova i ulazi u vijeće. U ostalim jedinicama lokalne samouprave ostaje ispod izbornog praga.
Ostvareni rezultati na izborima:

* Primorsko-goranska županija 3349 glasova (3,23%)
* Grad Rijeka 1010 glasova (2,64%)
* Grad Split 486 glasova (1,00%)
* Grad Opatija 166 glasova (3,47%)
* Grad Zadar 249 glasova (1,00%)
* Općina Lovran 184 glasa (10,65%)

Nakon izlaska na parlamentarne izbore 2007. godine Akcija mladih počinje pripreme za nadolazeće lokalne izbore 2009. na kojima se pokazuju rezultati četverogodišnjeg rada te Akcija mladih osvaja vijećnike u velikom broju lokalnih jedinica samouprave na području Primorsko-goranske i Istarske županije dok u ostalim jedinicama lokalne samouprave ostvaruje zapažen postotak, ali još uvijek ispod izbornog praga.
Nakon obrade rezultata lokalnih izbora liste Akcije mladih osvojile su sljedeća vijećnička mjesta:

* Primorsko-goranska županija 3 vijećnika (u koaliciji sa Listom za Rijeku)
* Grad Rijeka 2 vijećnika (u koaliciji sa Listom za Rijeku)
* Grad Opatija 2 vijećnika (samostalno)
* Općina Pićan 2 vijećnika (samostalno)
* Općina Matulji 1 vijećnik (samostalno)
* Općina Lovran 1 vijećnik (samostalno)
* Općina Omišalj 1 vijećnik (samostalno)
* Općina Kršan 1 vijećnik (samostalno)
* Gradska četvrt Stenjevec (ZG)1 vijećnik
* Gradska četvrt Podsused-Vrapče (ZG)1 vijećnik,

te velik broj vijećnika u vijećima mjesnih odbora brojnih gradova i općina diljem Hrvatske

Inicijative i projekti
----------------------

* Rafinerija nafte Mlaka u Rijeci
* Izgradnja nove koksare u Kostreni (Primorsko-goranska županija)
* Odlagalište azbestnog otpada Sović laz (Gorski kotar)
* Termoelektrana Plomin 3 na ugljen (Istra)

Izvori
------

* Portal politika.hr Arhivirano 2011-10-14 na Wayback Machine-u
* Novi list o akciji Stop azbestu Akcije mladih Arhivirano 2011-11-28 na Wayback Machine-u
* Novi list o akciji Stop koksari Akcije mladih[*mrtav link*]
* Portal Rijekadanas o akciji STOP KOKSARI Akcije mladih

Vanjske veze
------------

* Službene stranice Akcije mladih
* Načela Akcije mladih Arhivirano 2011-10-10 na Wayback Machine-u